Thresor de la langue françoise/Traict
# Thresor de la langue françoise/Traict

Traict, m. Vient de Tractus Latin, & signifie, ores vn dard, Telum, Sagitta. Selon laquelle significatiō on appelle en vne armée les Archers & Arbalestriers les gens de traict, Sagittarij, Balistarij. Ores la volée, & portée d'vn arc ou arbalestre, comme, Vostre maison est loing d'icy vn traict d'arc, Ædes tuae hinc distant iactu balistæ. Ores vne ligne ou tirée d'vn peinctre ou d'vn escriuain, Selon ce on dit, Voilà vn beau traict, & vn traict hardy, Penicilli aut pennæ egregius ductus. Et conformement à ce on dit aussi, vne femme auoir beaux les traicts du visage, c'est à dire, les lineamens du visage bien faits, Oris lineamenta venusta. Et le traict & disposition des membres d'vne personne. Lineamenta ac figura membrorum. Et le traict de la personne, Conformatio habitus corporis. Et le traict & façon de quelque chose, Figura. Ores durée de temps, cōme, C'est affaire ne prendra pas long traict, Negotium hoc citò transigetur. Ores le droict progrés, cours & suite d'vne chose du commencement à la fin, comme, Il faut que ce rheume ou melancholie prenne son traict, Legitimus cursus ac progressus. On prent aussi Traict pour vn acte ingenieux & subtil, comme, Il a vsé en cet affaire d'vn traict admirable, Astu insigni hac in re vsus est. Traict en outre entre Veneurs est vne corde deliée faite de queuë de cheual auec laquelle ils menent les limiers en queste. On prend aussi ce mot Traict pour vne auallée de quelque boisson que ce soit, vin, eauë, ou autre, Haustus vini, aquæ, comme, Il boit de grands traicts.

Tirer les premiers traicts, Deliniare, Adumbrare.

¶ Tout à traict, & à loisir, Peu à peu, Sensim, Paulatim, Pedetentim.

¶ Le proces a prins son traict & est vuide, Controuersia ad calcem à carceribus curriculum suum impleuit, Spatium litis decursum est vsque ad rei iudicatæ fructum. B.

Par traict de temps, C'est à la fin.

¶ Vn traict d'arc.

Traicts qu'on ne preuoit point, Improuida tela.

L'espée traicte, Ensis districtus, vel strictus.

¶ Traicte, Vne longue traicte.

